У паняцця ёсць і іншыя значэнні, гл. Каталог.Запыт «папка (файлавая сістэма)» перанакіроўваецца сюды; гл. таксама іншыя значэнні.
**Катало́г** — каталог, дырэкторыя, тэчка, папка — аб'ект у файлавай сістэме, які спрашчае арганізацыю файлаў. 
Раней часта выкарыстоўвалася слова **дырэкторыя**, якое ўяўляе сабой транслітарацыю з англійскай (англ.: directory).
Тыповая файлавая сістэма ўтрымлівае вялікую колькасць файлаў, і каталогі дапамагаюць упарадкаваць яе шляхам іх групавання. Каталог можа быць рэалізаваны як адмысловы файл, дзе рэгіструецца інфармацыя пра іншыя файлы і каталогі на носьбіце інфармацыі.

Каранёвы каталог
----------------

Каталог, які прама ці ўскосна ўключае ў сябе ўсе іншыя каталогі і файлы файлавай сістэмы, называецца каранёвым. У Unix-падобных АС ён пазначаецца сімвалам / (дроб, слэш), у DOS і Windows гістарычна выкарыстоўваецца сімвал \ (адваротны слэш), але з некаторага часу падтрымліваецца і /.

Бягучы каталог
--------------

Бягучым называецца каталог, з якім працуе АС, калі ёй не ўказаць іншы каталог. Ён пазначаецца кропкай (.). Для змянення бягучага каталога на іншы выкарыстоўваецца каманда `cd`; без указання мэтавага каталога яна вяртае бягучы.

Бацькоўскі каталог
------------------

Бацькоўскім каталогам называецца каталог, у якім знаходзіцца бягучы. Ён пазначаецца двума кропкамі (..).

Прыклад (пераход у бацькоўскі каталог):

```
cd ..

```

Каталогі ў UNIX
---------------

Каталог у UNIX — гэта файл, які змяшчае некалькі inode і прывязаныя да іх імёны. У сучасных UNIX-падобных АС уводзіцца структура каталогаў, якая адпавядае стандарту FHS.

Іерархія каталогаў у Windows
----------------------------

Каталог, які не з'яўляецца падкаталогам ніводнага іншага каталога, называецца каранёвым. Гэта значыць, што гэты каталог знаходзіцца на самым верхнім узроўні іерархіі ўсіх каталогаў. У Windows кожны з дыскаў мае свой каранёвы каталог (C:\, D:\ і г.д.).

Каталогі ў Windows бываюць сістэмныя (службовыя, створаныя АС) і карыстальніцкія (створаныя карыстальнікам). Прыклад сістэмных каталогаў: «Рабочы стол», «Сметніца», «Сеткавае асяроддзе», «Панэль кіравання», каталогі лагічных дыскаў і т.п.

Тэрмін «Папка»
--------------

Значок сеткавай папкі з тэмы «GNOME»
Тэрмін **папка** (англ.: folder) быў уведзены для прадстаўлення аб'ектаў файлавай сістэмы ў графічным карыстальніцкім інтэрфейсе шляхам аналогіі з офіснымі папкамі. Ён быў упершыню выкарыстаны ў Mac OS, а ў сістэмах сямейства Windows — з выхадам Windows 95. Гэта метафара стала выкарыстоўвацца ў вялікай колькасці аперацыйных сістэм: Windows NT, Mac OS, Mac OS X, а таксама ў асяроддзях рабочага стала для сістэм сямейства UNIX (напрыклад, KDE і GNOME).

У гэтай тэрміналогіі папка, размешчаная ў іншай папцы, называецца *падпапка*, *укладзеная папка* ці *даччыная папка*. Усё разам папкі на камп'ютары ўяўляюць іерархічную структуру (дрэва каталогаў). Падобная дрэвападобная структура магчымая ў аперацыйных сістэмах, якія не дапускаюць існаванне «фізічных спасылак» (такіх як Windows 3.x і 9x, якія дапушчалі толькі ярлыкі). Увогуле файлавая сістэма ўяўляе сабой арыентаваны граф.

Гл. таксама
-----------

* Агульны рэсурс

Зноскі
------

1. 1 2  Александрович, 2006
2. ↑  «Усё сутнасць файлаў» // FreeBook, ці Увядзенне ў POSIX’івізм Архівавана 16 жніўня 2007.
3. ↑  У некаторых беларускіх перакладах праграм і сайтаў таксама сустракаецца варянт **тэчка**. Паслугач не знойдзены, або Складанасці беларускамоўнай камп'ютарнай тэрміналогіі
4. ↑  «With the introduction of Windows 95, Microsoft started referring to directories as folders» // Murach’s C# 2005 (англ.), старонка 34

Літаратура
----------

* *Александрович В. К.* Файловая система: термины и понятия // Total Commander: эффективная работа с файлами и архивами. — БХВ-Петербург, 2012. — 752 p. — ISBN 9785977500227.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Каталог (файлавая сістэма)